**ELŐTERJESZTÉS**

**Körmend Város Önkormányzata Képviselő-testülete 2017. november 30-i ülésére**

**Tárgy:** 39/2005. (XI.01.) rendelet hatályon kívül helyezése

Tisztelt Képviselő-testület!

Az Önkormányzatoknál 2018. január 1-ével bevezetésre kerül az ún. ASP rendszer. Egy új „szoftvercsomagról” beszélünk, mely egységes felületen kezeli minden Önkormányzatnál egyes ügyek (pénzügyi gazdálkodás, helyi adó, hagyaték, kereskedelmi ügyintézés, iktatás stb.) intézését.

A rendszer az elektronikus ügyintézésre épít, ezért tilt minden ezzel ellentétes szabályozást.

Körmenden –más önkormányzatokhoz hasonlóan – 2005-ben született rendelet a Közigazgatási hatósági eljárás és szolgáltatás általános szabályairól szóló törvény helyi végrehajtására vonatkozóan, amely kizárta – megfelelő informatikai feltételek hiányában – az elektronikus ügyintézés lehetőségét.

E rendeletet most azonban hatályon kívül helyezni, kérem a Testületet, hogy ezt tegye meg.

Körmend, 2017. 11. 20.

**Bebes István**

**polgármester**

**Körmend Város Önkormányzata Képviselő-testülete …/2017. (…/…) önkormányzati rendelete A Közigazgatási hatósági eljárás és szolgáltatás általános szabályairól szóló törvény helyi végrehajtására vonatkozó 39/2005. (XI.01.) önkormányzati rendelet hatályon kívül helyezéséről**

Körmend Város Önkormányzata Képviselő-testülete Magyarország Alaptörvényének 32. cikk (1) bekezdés a) pontjában szabályozott eredeti jogalkotói hatáskörében eljárva az alábbi rendeletet alkotja:

1.§ Körmend Város Önkormányzata Képviselő-testülete A Közigazgatási hatósági eljárás és szolgáltatás általános szabályairól szóló törvény helyi végrehajtására vonatkozó 39/2005. (XI.01.) önkormányzati rendelete hatályon kívül helyezve.

2.§ E rendelet 2017. december 31-én lép hatályba.

**Körmend, 2017. november 30.**

**Bebes István sk. Dr. Stepics Anita sk.**

**polgármester jegyző**

Kihirdetve:

2017. december …………. napján.